مارسین 14-ده تورکیه شامپیوناتی‌نین 30-جو تورو چرچیوه‌سینده کئچیریلن قارشیلاشمادا “گنجلربیرلیگی” سفرده “فنرباغچا”نین قوناغی اولوب.
قارشی‌لیق‌لی هوجوم‌لار شرایطینده کئچن گؤروشده حسابی 35-جی دقیقه‌ده میدان صاحیب‌لری‌نین ساوونماسی فیلیپ نوواک آچیب. لاکین جمعی بئش دقیقه سونرا سردار عزیز توپو سهون اؤز قاپی‌سینا گؤندره‌رک حسابی برابرلشدیریب. موسابیقه‌نین 63-جو دقیقه‌سینده ایسه قوناق‌لارین هوجومچوسو فلوید آییته "گنجلربیرلیگی"نین غلبه توپونو ووروب.
گونون دیگر موسابیقه لرینده “غازی آنتپ” دوغما میداندا “دنیزلی سپور”و 2:0 حسابی ایله اودوب. "آنکاراگوجو"ده دوغما دیوارلار آراسیندا "گؤزتپه"نین قاپی‌سیندان اوچ جاواب‌سیز توپ کئچیریب. "ارضروم سپور" - "ترابزونسپور" گؤروشونده ایسه قاپی‌لار توخونولماز قالیب - 0:0.
تورا “کاسیم پاشا” - “کونیاسپور” قارشیلاشماسی ایله یئکون وورولا‌جاق.
حاضیردا تورکیه سوپرلیگی‌نین تورنیر جدولینه 63 امتیازلا "بشیکتاش" باشچی‌لیق ائدیر. ایکینجی پیله‌ده 61 امتیاز توپلایان “قالاتاسارای”، اوچونجو پیله‌ده ایسه 58 امتیازا مالیک “فنرباغچا” قرارلاشیب.
قئید ائدک کی، یئنی مؤوسومده سوپرلیگده 21 تیم یاریشیر. 30-جو توردا “یئنی مالاتیاسپور” استراحت ائدیب.
